Kajuwaran Bal-Balan Éropa 2008 utawa luwih ditepungi mawa jeneng Euro 2008, iku dianakaké ing Ustenrik (Ostenrik) lan Switserlan saka 7 Juni nganti 29 Juni 2008. Kadadéan iki sing kapindho nalika piala Éropa dianakaké ing nagara loro, sadurungé wis tau dilakoni ing taun 2000 mawa Euro 2000 sing dianakaké ing Walanda lan Bèlgi. Fèstival ulah raga iki diiloni 16 nagara; 2 nagara ya iku Switserlan lan Ustenrik wis lolos kanthi otomatis. Tim-tim nasional bal-balan utawa sépak bola sing cacahé 16 iki dipérang dadi grup A, B, C, lan D.